
  		    РЕПУБЛИКА БЪЛГАРИЯ
		   Министерство на земеделието и храните
		   Областна дирекция “Земеделие” ШУМЕН



З А П О В Е Д

№ РД-12-02-884-21/23.06.2026 год.
            
 На основание чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7/26.01.2010 г., изм. и доп. ДВ бр. 3/09.01.2024 г.), чл. 27, ал. 8 от ЗСПЗЗ; чл. 56з, ал. 1 и 3 от ППЗСПЗЗ, във връзка с чл. 45б, ал. 1 от ППЗСПЗЗ и на основание писмо изх. № 66-4531/22.04.2026 г. за изразено съгласие от Министъра на земеделието и храните за започване на процедура по обявяване на общ търг по реда на чл. 27, ал. 8 от ЗСПЗЗ за продажба на имот частна държавна собственост, незает със сгради и/или съоръжения, бивша собственост на организация по § 12 от ПЗР на ЗСПЗЗ и по § 29 от ПЗР към ЗИД на ЗСПЗЗ, негоден за земеделско ползване и неподлежащ на възстановяване по ЗСПЗЗ и Протокол от 11.06.2026 г. на комисия, определена със Заповед № РД-12-02-884-20/11.06.2026 г. на директора на ОД „Земеделие“ Шумен

Н  А  Р  Е  Ж  Д  А М :

Откривам процедура за провеждане на общ търг с тайно наддаване за придобиване право на собственост по реда на чл. 27, ал. 8 от ЗСПЗЗ, на който могат да участват всички заинтересовани лица, за продажба на земя - частна държавна собственост, както следва:

	№ по ред
	
Землище
	
Община
	Поземлен имот с идентификатор по
КККР
	Площ на имота
/дка/
	Начална тръжна цена
/евро /лева/
	Депозит
/евро/лева -
10 % от начална
та тръжна цена
	Разходи по чл. 56ш, ал. 1 от ППЗСПЗЗ
/евро/лева/

	1.
	с. Мадара
	Шумен
	46053.501.1025
	9,166
	93 394,11 / 182 663,00
	9 339,41 /
18 266,30
	102,26 / 200,00 



      1. Условия за участие: Право на участие в търга имат всички заинтересовани физически лица, еднолични търговци и юридически лица, чиито заявления отговарят на изискванията на чл. 56к от ППЗСПЗЗ.
Търгът може да се проведе само при условие, че най-малко двама кандидати са подали заявление за участие и са допуснати до участие в търга. 
2.  Подаване на документи за участие в търга:
Заявителите или писмено упълномощеното от тях с нотариална заверка на подписа лице подават в Областна дирекция „Земеделие“ Шумен отделно заявление за всеки имот по образец, утвърден от Министъра на земеделието и храните за участие в търг на основание чл. 27, ал. 8 от ЗСПЗЗ. При подаване на заявлението се представя документ за самоличност на заявителя или упълномощеното лице. В заявлението се посочват: единен идентификационен код, съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец, местонахождението, номерът и площта на поземления имот, предлаганата цена за имота в евро, изписана с цифри и думи. Предлаганата цена е в цяло число евро и не може да бъде по-ниска от началната тръжна цена. За всеки имот се подава отделно заявление.

3. Към заявлението на основание чл. 56к, ал. 3 от ППЗСПЗЗ се прилагат: 
3.1. Нотариално заверено пълномощно, когато документите се подават от упълномощено  лице.
3.2. Платежен документ за внесен депозит в оригинал, когато плащането не е извършено по електронен път, за всеки имот поотделно.
3.3. Протокол от заседание на съответния оправомощен орган, съдържащ решение за закупуване на държавните имоти – предмет на продажбата, когато заявителят е юридическо лице.
3.4. Декларация за съгласие за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г., относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО /Общ регламент относно защитата на данните,/ утвърдена със Заповед № РД-27-142/23.05.2018 год. на директора на Областна дирекция „Земеделие“ Шумен.
3.5. Декларация, по чл. 56к, ал. 11 от ППЗСПЗЗ, относно свързани лица по смисъла на Търговския закон и свързани предприятия по смисъла на Закона за малките и средните предприятия, утвърдена със Заповед № РД46-185/18.12.2025 г. на министъра на земеделието и храните. 

Документите за участие в търга се подават в запечатан, непрозрачен плик и се записват във входящ регистър с входящ номер, дата и час на приемане на документите, подпис на длъжностното лице приело документите, подпис на приносителя. Заявление представено в незапечатан плик е недействително. Не се допускат до участие в търга кандидатите, чиито заявления са подадени след срока по чл. 56з, ал. 8 от ППЗСПЗЗ или не отговарят на изискванията на чл. 56к от ППЗСПЗЗ.
4. Начална тръжна цена: 
Началната тръжна цена на предложените имоти е определена съгласно чл. 56ж, ал. 2 от ППЗСПЗЗ от лицензиран оценител на недвижими имоти.
5. Размер, срок и начин за плащане на депозитите за участие в търга.
5.1. Размер на депозита:
5.1.1 Депозитът за участие в търга, посочен в заповедта за всеки имот е 10 на сто от началната тръжна цена, като върху него не се начислява лихва и не подлежи на връщане при отказ за сключване на договор.
5.2. Срок и начин на плащане на депозита:
5.2.1 Към документите за участие се прилага банково бордеро /в оригинал – когато плащането не е извършено по електронен път/ за внесен депозит по сметка на Областна дирекция „Земеделие” Шумен:
IBAN  BG48 UNCR 7000 3319 7103 28 при Уни Кредит Булбанк – филиал Шумен.
BIC code: UNCRBGSF
6. Място и срок за получаване на заявленията за участие в търга:
[bookmark: _GoBack]6.1. Документите за участие в търга се получават в сградата на Областна дирекция „Земеделие” Шумен, ул. „Цар Иван Александър” № 81, ет. 2, всеки работен ден от 9.00 часа до 17.30 часа, в срок 32 /тридесет и два/ календарни дни, считано от деня следващ датата на публикуване на заповедта във вестник „24 часа“, или могат да бъдат изтеглени от интернет страницата на дирекцията: https://www.mzh.government.bg/Odz-shumen/bg/Home.aspx  

    7. Място и срок за подаване на документите за участие в търга:
    7.1. Документите за участие в търга се подават в сградата на Областна дирекция „Земеделие” Шумен, ул. „Цар Иван Александър” № 81, ет. 2, всеки работен ден от 9.00 часа до 17.30 часа, в срок 32 /тридесет и два/ календарни дни, считано от деня следващ датата на публикуване на заповедта във вестник „24 часа“.
     8. В случаите по 56н от ППЗСПЗЗ, когато няколко участници са предложили една и съща цена за имот:
     8.1. Председателят на тръжната комисия уведомява по реда на ГПК кандидатите за деня, часа, условията и реда за провеждане на търга с явно наддаване.
     8.2. Между тях се провежда търг с явно наддаване по реда на чл. 56н и 56о от ППЗСПЗЗ, като началната тръжна цена е равна на предложената от кандидатите при търга с тайно наддаване цена, увеличена с една стъпка в размер на 51,13 /петдесет и едно евро и тринадесет цента / /100 /сто/ лева. Търгът се счита за спечелен от участника предложил най-висока цена за имота.
    9. Директорът на областната дирекция „Земеделие” Шумен в 3-дневен срок след изтичане на крайния срок за подаване на заявленията за участие в търга, назначава със заповед състава на тръжната комисия. В 14 /четиринадесет/ дневен срок тръжната комисия разглежда заявленията, класира предложенията и определя спечелилия търга кандидат за имота. Търгът се счита за спечелен от участника, който е предложил най-висока цена за имота. За резултатите от търга се съставя протокол съгласно чл. 56м от ППЗСПЗЗ.
    10. Условия за възстановяване на депозита: Депозитът на спечелилия участник се прихваща от продажната цена на имота. Внесените депозити от некласираните кандидати се възстановяват в 7-дневен срок след приключването на търга, а депозитът на кандидата, класиран на второ място, след подписване на договор със спечелилия кандидат. Депозитите на кандидатите, класирани на първо и второ място, не се възстановяват в случай на отказ за сключване на договор.
   11. Място за обявяване на протоколите от търга: Протоколите  за резултатите от търга се обявяват на информационното табло в  сградата на Областна дирекция „Земеделие” Шумен, ул. „Цар Иван Александър” № 81, ет. 2 и на интернет страницата на Областна дирекция „Земеделие” Шумен https://www.mzh.government.bg/Odz-shumen/bg/Home.aspx
	В 7-дневен срок от обявяването на протокола, участниците в търга могат да направят писмени възражения до тръжната комисия. Тръжната комисия се произнася по възраженията в 5 /пет/ дневен срок, като за разглеждането им се съставя протокол, в който се посочват мотивите за приемането или за отхвърлянето им.
   12. След одобрение от министъра на земеделието на протокола от проведения търг, в седем дневен срок директорът на ОД „Земеделие“ Шумен със Заповед определя класираните на първо и второ място кандидати за имота. Заповедта се публикува на интернет страницата на Министерството на земеделието и храните и на Областната дирекция „Земеделие“ при спазване изискванията на Закона за защита на личните данни. 
   13. Директорът на Областна дирекция „Земеделие“ Шумен в 3 /три/ дневен срок уведомява участниците в търга по реда на Административнопроцесуалния кодекс за заповедта за класирането им. Участниците в търга могат да подадат жалба пред компетентния съд по реда на Административнопроцесуалния кодекс в 14-дневен срок от уведомлението.
   14. Когато в 14-дневен срок от влизането в сила на заповедта лицето, спечелило търга не внесе цената, дължимите данъци, такси, разходи по чл. 56ш, ал. 1 от ППЗСПЗЗ и режийните разноски директорът на ОД „Земеделие“ Шумен  уведомява по реда на Административнопроцесуалния кодекс класирания на второ място кандидат.
   15. За имотите, находящи се в урбанизираните територии (населени места) се дължи данък добавена стойност /ДДС/ при сключване на договора, съгласно чл. 45, ал. 5, т. 1 от Закона за добавената стойност.
   16. Лицата, които придобиват имот по реда на чл. 27, ал. 8 от ЗСПЗЗ, заплащат разходите по чл. 56ш, ал. 1 от ППЗСПЗЗ.
Договорът подлежи на вписване в Службата по вписвания за сметка на купувача.
   17. Настоящата Заповед следва да се публикува на интернет страницата на ОД „Земеделие” Шумен - https://www.mzh.government.bg/Odz-shumen/bg/Home.aspx, на интернет страницата на Министерството на земеделието и храните, както и във вестник „24 часа” най-малко 30 /тридесет/ дни преди крайния срок за подаване на заявленията за участие и се постави в 3 /три/ дневен срок от издаването ѝ на видно място в Областна дирекция „Земеделие“ Шумен, в Общинска служба по земеделие Шумен, в община Шумен и кметство с. Мадара, общ. Шумен.


ЕДВИН ХАСАН
 Директор на Областна дирекция
“Земеделие” Шумен








 Гр. Шумен, п.к 9700, ул. „Цар Иван Александър” №81, ет.2
054/877106, www.odzg_shumen@mzh.government.bg

 Ниво 3, TLP-RED        Ниво 2, TLP-AMBER         Ниво 1, TLP-GREEN            Ниво 0, TLP-WHITE

Страница 3 от 4

image1.wmf

